सीपी के कुक की पत्नी, परिवार किडनैप, 20 दिन बाद केस दर्ज
जालंधर। पुलिस कमिश्नरयुरिंदर सिंह हेयर के कुक इमान सिंह के परिवार को उनके घर पढ़ाने आने वाला ट्यूटर ही बहला फुसलाकर ले गया। मामले में पुलिस कमिश्नरेट की ओर से 20 दिन बाद किडनैपिंग का केस दर्ज किया गया। आरोपी की पहचान उत्तरांचल के पौड़ी गढ़वाल के कुठली डांग के रहने वाले देव चौहान के रूप में हुई है।
थाना दो के एसएचओ जीवन सिंह ने कहा कि नेपाल के पालवा जिला के गांव देवराली का रहने वाला इमान सिंह पुलिस लाइन में कुक था। पटेल चौक के पास बने क्वार्टरों में 72 नंबर फ्लैट में रहता है। वह पुलिस कमिश्नर युरिंदर सिंह हेयर के घर पर कुक था। इमान सिंह की देव चौहान के साथ जान पहचान थी। करीब छह महीने से देव चौहान इमान की 16 साल की बेटी रानीका, 13 साल के बेटे रोहन और सांढू की 22 साल की बेटी सुनीता को बाइबल पढ़ाने के लिए आता था। इमान सिंह ने आरोप लगाया कि 8 दिसंबर को देव चौहान उसकी पत्नी रीता (37), बेटी रानीका, बेटे रोहन और सांढू की बेटी सुनीता को बहला फुसलाकर ले गया। 8 दिसंबर से परिवार का पता लग पाने और देव चौहान का मोबाइल बंद होने के चलते 20 दिन बाद देव चौहान ने थाना दो में पत्नी बच्चों की किडनैपिंग की शिकायत दी और कहा कि उसके घर से 60 हजार रुपए भी गायब हैं। जीवन सिंह ने कहा कि शिकायत के आधार पर केस दर्ज कर आरोपी की तलाश शुरू कर दी गई है।
bho_Deva hin_Deva hin_Deva